cyanic-selkie/wikianc huggingface dataset:
Thomas D. Milling
Karriere oppdrag
Milling deltok deretter U.S. Army Command and General Staff College ved Fort Leavenworth. Etter eksamen i juni 1927 ble han overført til Washington, D.C., hvor hans plikter var hovedsakelig administrative i forbindelse med krigsplanlegging og lovgivning. I juni 1930 ble Milling sendt til Colorado til National Guard i Denver, Colorado for å virke som instruktør. I september 1931 tjenstgjorde han kort tid på Rockwell luftforsvarets Hovedverksted, California, og ble innlagt på Fitzsimmons General Hospital, Denver, Colorado, hvor han var pasient fra oktober 1931 til 31. juli 1933, da han trakk seg tilbake fra aktiv tjeneste på grunn av dårlig helse.
World War II service
Under andre verdenskrig ble Milling kalt tilbake til aktiv tjeneste som major 16. mars 1942 til å arbeide Krigssvdelingens dekorasjonsstyret i Washington, D.C., og ble forfremmet til oberstløytnant 27. april 1942, og til oberst 24. september 1942. I desember 1942 tjenestegjorde han som luftforsvarets representant i den amerikanske Kongressen Joint Intelligence Sub-Committee og ble senere medlem av det Joint Intelligens Employees på kontoret til Assisterende stabssjef, Intelligence, til desember 1943, da han vendte tilbake til Krigssvdelingen Decoration Board i mars 1946. Milling ble igjen pensjonert fra 24. juli 1946.
Milling var også medlem av Early Birds of Aviation, en organisasjon av piloter som fløy solo før 17. desember 1916.
Hapax legomenon
Et hapax legomenon (flertall: hapax legomena) er et ord som kun forekommer én gang innenfor en viss kontekst, enten i et helt språk, innenfor alle verkene til en spesifikk forfatter, eller en enkelttekst. Ordet blir noen ganger brukt feil for å beskrive et ord som forekommer kun i en kontekst i ett av en forfatters verk, selv om det forekommer flere ganger innenfor det verket. Hapax legomenon er en translitterasjon fra det greske ordet ἅπαξ λεγόμενον, som betyr «(noe som) blir sagt (bare) en gang».
De relaterte ordene dis legomenon, tris legomenon og tetrakis legomenon refererer til doble, triple og firedoble hendelser, men blir ikke brukt like mye.
Hapax legomena er relativt vanlige, slik som Zipfs lov forutsier. Den sier at et ords hyppighet i en tekst er proporsjonal med forekomst-rangeringen, det vil si at det nest mest brukte ordet er halvparten så vanlig som det mest brukte ordet, det tredje mest vanlige ordet er halvparten så vanlig som det nest vanligste, også videre. For større tekster er mellom 40 % og 60 % av ordene hapax legomena, og rundt 10 % til 15 % er dis legomena.
Hapax legomenon viser til hvor mange ganger et ord forekommer i en tekst, og ikke til ordets opphav, eller hvor ofte det forekommer i tale.
Viktor Rydberg Gymnasium
Viktor Rydberg Gymnasium (også kjent som «VRG») er en gruppe videregående friskoler som ble grunnlagt i Danderyd, Stockholms län, Sverige i 1994 av Louise Andersson og Louise Westerberg. I dag er det tre gymnasium i Djursholm, Jarlaplan og Odenplan. Skolene er navngitt etter den svenske forfatteren Viktor Rydberg og drives av stiftelsen Viktor Rydbergs skolor.
Utdanningstilbud
Undervisningen gjennomførs til dels på engelsk av lærere med engelsk som morsmål. Skolen på Jarlaplan fokuserer hovedsaeklig på en estetikk-virksomhet og har et tilbud på samfunnsvitenskap, musikk, dans, drama og kunst. På skolene i Djursholm og på Odenplan er et tilbud på naturvitenskap, samfunnsvitenskap og økonomi (inkludert estetiske profiler i musikk og kunst).
Jill Sudduth
Jill Sudduth (født 9. september 1971 i Baltimore i Maryland), amerikansk synkronsvømmer som deltok i de olympiske leker 1996 i Atlanta.
Sudduth ble olympisk mester i synkronsvømming under Sommer-OL 1996 i Atlanta. Hun var med på det amerikanske laget som vant lagkonkurransen foran Canada og Japan. De andre på laget var Suzannah Bianco, Becky Dyroen-Lancer, Tammy Cleland, Heather Pease, Nathalie Schneyder, Heather Simmons-Carrasco, Emily Lesueur, Margot Thien og Jill Savery.
Mannskor
Et mannskor er et kor som består av menn som synger med enten en tenor- eller bass-stemme, og hvor stemmene er ordnet i høye og lave tenorer (1. og 2. tenor) og høy og lave basser (1. og 2. bass). Antall sangere i et slikt kor er ikke bestemt ut fra annet enn at det bør være likt antall på hver stemme, dvs. fra 12 mann og oppover.
Menn har sunget sammen gjennom hele historien, fra munkenes gregorianske sang til drikkeviser på skjenkesteder. I tillegg har menn har kommet sammen for å lage musikk og nyte samvær med andre med samme lidenskap. Gleeklubbene ble populære i Amerika, hvor menn ville synge i harmoni, vanligvis a cappela (uten musikkledsagelse).
I Norge finnes mye av mannskorbevegelsen historisk knyttet til håndverkerforeninger og universitetsmiljøer.
De fleste mannskorene synger et bredt spekter av musikk, inkludert de tradisjonelle mannskorsangene, men også kor fra opera, operette og populærmusikk.
En avlegger av mannskor er barbershop-sjangeren. Barbershop-sang bruker unike og spesialiserte ordninger, og er nesten alltid uten akkompagnement.
Milano–Sanremo 1993
Milano–Sanremo 1993 var den 84. utgaven av sykkelrittet Milano–Sanremo, og ble arrangert 20. mars 1993. Rittet startet i Milano og ble avsluttet i San Remo. Vinneren av rittet var Maurizio Fondriest.
Heather Simmons-Carrasco
Heather Simmons-Carrasco (født 25. mai 1970), amerikansk synkronsvømmer som deltok i de olympiske leker 1996 i Atlanta.
Simmons-Carrasco ble olympisk mester i synkronsvømming under Sommer-OL 1996 i Atlanta. Hun var med på det amerikanske laget som vant lagkonkurransen foran Canada og Japan. De andre på laget var Suzannah Bianco, Becky Dyroen-Lancer, Tammy Cleland, Jill Savery, Nathalie Schneyder, Heather Pease, Jill Sudduth, Emily Lesueur og Margot Thien.
Pseudoathyreus
Pseudoathyreus er en slekt av biller som hører til gruppen skarabider (Scarabaeoidea). Slekten ble tidligere til familien tordivler (Geotrupidae), men er sannsynligvis ikke nært beslektet med disse.
Utseende
Gjerne middelsstore (5-20 millimeter), korte og brede, blanke, høyt hvelvede skarabider. Kroppen er kledt med fine, oppstående hår. På farge er de ofte gul- eller rødaktige. Hodet er stort og bredt, kjevene (mandiblene) nokså store, gjerne med tenner som peker i flere retninger. Pronotum har to lengdekjøler, i alle fall i den bakerste delen. Dekkvingene er korte og brede, rundede, med markerte punktrader. Beina er ganske kraftige, leggene på forbeina gjerne med fire store, butte tenner.
Levevis
I likhet med tordivlene graver disse billene lange ganger, som de fyller med humus eller gjødsel som larvene eter. De voksne billene flyr godt.
Utbredelse
Slekten er utbredt i Afrika og Sørøst-Asia
Dinko Felić
Klubbkarriere
Felić ble født i Bosnia, men dro sammen med familien til Norge da han var tolv år gammel, hvor de etablerte seg i Vågå. I 1999 flyttet han til Kongsvinger etter å ha kommet inn på fotballinjen hos Norges Toppidrettsgymnas (NTG). Samme år meldte han også overgang til, hvor han fikk sin førstelagsdebut i 2002. Han spilte deretter to sesonger hos KIL, hvor noterte seg for ett mål på 31 seriekamper.
I 2004 meldte han overgang til den svenske klubben Enköpings SK, som da spilte i Superettan på nivå to, men som rykket ned til nivå tre samme år. Etter at kontrakten hans med Enköpings SK gikk ut i 2007 meldte Felić overgang til Syrianska FC, hvor han vekselvis har spilt kamper både i Superettan og på øverste nivå i Allsvenskan.
Felić har ellers kamper på aldersbestemte landslag for Norge.
Myrhessus
Myrhessus er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.
Utbredelse
Slekten er utbredt i den palearktiske sone, kjent fra Afghanistan, Tadsjikistan og Japan.
Carl Falck
Carl Wilhelm Andreas Falck (født 27. mai 1907 i Tønsberg, død 23. juli 2016 i Oslo ) var en norsk forretningsmann.
Falck tok juridisk embetseksamen i 1931 ved Universitetet i Oslo. Han flyttet tilbake til Oslo i 1937 etter å ha jobbet i Tønsberg og Fredrikstad. Deretter bodde han i Bærum fra 1949 til 1985 og var som pensjonist blant annet formann i Voll Vel. Falck giftet seg i 1941 med Marie von Tangen Lampe (1918–2010), datter av Marie født von Tangen og Gunnar B. Lampe, administrerende direktør i Landslaget for Reiselivet i Norge.
Fra 1948 til 1975 var han administrerende direktør i Norges Grossistforbund som senere er blitt en del av Virke. Organisasjonen var sentral i arbeidet med å øke engroshandelens produktivitet. Falck var i flere år formann i Fagutvalget for omsetningen i Norsk Produktivitetsinstitutt og Produktivitetskomitéen i International Wholesale Center, og Det internasjonale Handelskammers komité for markedsføring 1952. Han var medlem av Konkurslovutvalget fra 1953 til 1972 og formann i norske komité for markedsføring 1968.
Han skrev et stort antall artikler i dags- og fagpressen og holdt en rekke foredrag i inn- og utland. Han var president i Oslo Rotary Klubb fra 1962 til 1963. Han var utnevnt til Paul Harris Fellow. Han var medlem av representantskapet i Kristiania Folkebank/Realbanken/Andresens Bank og styremedlem i SOS-barnebyer.
Han var sønn av Laura Falck og Carl Falck, som var bokhandlere i Tønsberg.
Fra 15. oktober 2012 til sin død var han Norges eldste mann.
Charles deForest Chandler
Etter endte studier ved Case School of Applied Science i Cleveland, søkte han seg til US Army hvor han gjennomgikk Army Signal School i Leavenworth. Etter militærskolen ble han utnevnt som offiser ved US Army. Han var kaptein i Signal Corps da general James Allen besluttet å sette opp en flyavdeling 1. august 1907. Chandler ble oppnevnt som avdelingens første sjef. I begynnelsen besto avdelingen av to personer med unntak av Chandler. Han gjennomførte sin første ballongflygning 1907 og fikk etter utdannelsen FAI-ballongsertifikat nummer 8. Den 18. august 1908 kommanderte han løytnantene Frank P. Lahm, Benjamin D. Foulois og Thomas E. Selfridge til å gjennomføre testflygninger med Baldwins nykonstruerte, motordrevne luftskip. To dager senere kom brødrene Wright til Fort Myer i Virginia, flyvende over Potomac-elven fra Washington i sitt fly. Den 3. september 1908 gjennomførte brødrene Wright og det nye Baldwin-luftskipet en flyoppvisning for arméens beslutningstakere. Orville Wright tok Selfridge opp på en flytur. Under flyvningen løsnet et propellblad og slo istykker flyet. Selfridge omkom av skadene, mens Orville Wright måtte tilbringe en tid på sykehus. Wilbur Wright reparerte skadene på flyet umiddelbart og flyttet flyaktiviteten over til brødrene Wrights flyplass på Huffman Prairie.
Padling under Sommer-OL 2008 – K-1 500 meter menn
Herrenes K-1 500 meter under padlekonkurransen i Sommer-OL 2008 fant sted fra 19. til 23. august 2008 på Shunyi Olympic Rowing-Canoeing Park i Beijing
Charles deForest Chandler
Der fikk Chandler senere på året sin første flytur og undervisning av Wilbur Wright. Han fikk senere FAI-flysertifikat nummer 59 og militært flysertifikat nummer 5. Etter flyutdannelsen gikk inn han i arméens utredningsgruppe for flyanskaffelser. I 1911 fikk han stillingen som sjef for arméens flyskole i College Park Maryland, hvor han blant annet utdannet Henry "Hap" Arnold og Tommy Milling. I 1913 deltok han som flyver i USAs kampgruppe på Filippinene. Under første verdenskrig ble han forflyttet til Frankrike hvor han i 1917 gikk inn i armeens flyvåpen, men i mars 1918 ble han forflyttet til sjef over USAs luftskip-divisjon i Frankrike. Han forlot armeen som oberst 1920, men fortsatte med ballongflyvninger som hobby. Han døde i Washington 1939 60 år gammel og ble begravd på Arlington National Cemetery.
Den femte & på’n igjen
Den femte & på'n igjen er et musikkalbum med Nystogs, utgitt i 1986.
Roderick Gordon
Roderick Gordon (født 1960 i London) er en engelsk forfatter, mest kjent for å ha skrevet bokserien Tunneler. Gordon er gift, har to barn og bor i Norfolk øst i England.
Bakgrunn
Allerede som tolvåring skrev han sin første publiserte novelle. Den ble publisert i skoleavisen på Hall School i Hampstead. Han begynte etter hvert på privatskolen Oundle, en gammel og viktig skole. Etter dette begynte han på høgskolen i London. Her studerte han biologi og spesialiserte seg i genetikk. Det var her han møtte sin fremtidige skrivepartner Brian Williams som studerte ved Slade School of Fine Art. De ble venner sommeren 1980 og beholdt vennskapet i 23 år, - til de sammen skrev bokserien Tunneler. Etter et mislykket forsøk på å bytte studieretning fra biologi til medisin fullførte han biologistudiet i 1983 uten å vite hva han skulle utdanne seg som. I flere år skrev han musikk i mange forskjellige band, han tenkte også på å skrive filmmanus, men han endte til slutt opp med en jobb i Corporate finance. Det var et selskap som spesialiserte seg på å overføre private Equity, en spesielle type fond som investerer i selskaper som ikke er notert på børsen.
Etter ni år i Corporate Finance var det ikke lenger bruk for Gordon og han mistet jobben. Dette har han uttalt som en velsignelse i forkledning, fordi etter dette kunne møte sin gode venn Brian Williams oftere.
I 2003 bestemte de seg for å jobbe sammen, og deres første prosjekt var en krim-thriller ved navn Second Face. Begge syntes samarbeidet gikk bra, og de bestemte seg for å fortsette. Deres nye prosjekt ble en bok for barn, ideen kom fra Rodericks kone Sophie.
Tunneler skrives
Gordon hadde alltid interessert seg for arkeologi akkurat som hans forfedre. Hans tippoldefar William Buckland regnes som en av grunnleggerne av arkeologi, og er kjent for at han holdt det første vitenskapelige foredraget om en dinosaurus' kjevebein, - tjue år før ordet dinosaurus ble funnet opp.
Etter hvert fikk Barry Cunningham, mannen som først publiserte J.K. Rowlings bøker, opp øynene for Gordon og Williams forfatterskap. Han signerte Gordon og Williams for de to første bøkene i serien, og ga i 2007 ut den første boka. Den hadde nå vært gjennom noen forandringer og fått tittelen Tunneler.
Seriesuksess og filmplaner
Bøkene kom nå på løpende bånd. Den neste var Avgrunnen (2008), så Fritt fall (2009), Nærmere (2010), Spiral (2011) og Terminal (2013).
Det har også blitt laget en manga-bok i Japan av Tunneler. Allerede etter den første boka ble filmrettighetene solgt til amerikanskbaserte Relativity media, et produksjonsselskap som har produsert filmer som The social Network og Bridesmaids. Avtalen var verdt over en million dollar.
Handlingen i Tunneler-serien
Bøkene handler om Will Burrows, en tolv år gammel gutt med interesse for arkeologi. Sammen med faren oppdager han det bortgjemte, gamle ting og steder som har blitt nedgravd og glemt. En dag forsvinner faren. Will og bestevennen Chester finner en hemmelig gang bak en bokhylle i kjelleren hjemme hos Will. De utforsker den og finner til slutt en heis som fører dem ned til en brosteinsbelagt gate under bakken. Etter dette begynner farlige ting å skje.
Bibliografi
Utgivelseår er det året de ble utgitt i Storbritannia
Pararhyssemus
Pararhyssemus er en slekt av biller som hører til familien skarabider (Scarabaeidae). Slekten omfatter bare én kjent art.
Utseende
En liten, avlang gjødselbille. Hodet er stort og bredt med to tenner på forkanten, kraftig punktert, fasettøynene ganske små. Pronotum er avrundet rektangulært, med brede tverrfurer. Dekkvingene er jevnbrede med fine punktstriper.
VM i friidrett 2015 – Spydkast menn
Øvelsen spydkast menn i VM i friidrett 2015 ble avholdt på Beijing Nasjonalstadion i Kina 24. august (kvalifisering) og 26. august (finale).
International Brotherhood of Teamsters
International Brotherhood of Teamsters (IBT) er en fagforening i USA og Canada. IBT ble dannet i 1903 gjennom en sammenslåing av flere lokale og regionale fagforeninger for kusker og sjåfører. I dag består foreningens medlemskap både av blåsnipparbeidere og funksjonærer, totalt 1,4 millioner medlemmer pr. 2008.
VM i friidrett 2015 – Spydkast menn
Tittelforsvarer Vítězslav Veselý og sølvvinner fra 2013, Tero Pitkämäki gikk enkelt videre. Dmitriy Tarabin kom ikke videre fra kvalifiseringen for å forsvare som bronse. Den olympiske mesteren, Keshorn Walcott, gikk heller ikke til finalen som en av to kastere med 90 meter dette året. Den andre 90 meterskasteren, Julius Yego, gikk til finalen. Med Walcott ute var Yego forvoritt med mulighet til å heve seg fra sin overraskende fjerdeplass fra Moskva 2013. Da kastet han ny kenyansk rekord på 85,40.
Thomas Röhler tok ledelsen med 86,68. I andre runde kastet egypteren Ihab Abdelrahman sesongbeste med 88,99. Yego fikk dødt første kast og med 82,45 i andre runde holdt han femteplass før runde tre. I sitt tredje kast nådde Yego 92,72, ny afrikansk rekord og kun 8 cm fra mesterskapsrekorden til Jan Železný fra 2001. Železnýs 14 år gamle mesterskapsrekord har ingen i verden matchet i noen konkurranser siden. Yego plasserte seg som tidenes tredje beste kaster på alle tiders-listene. I den fjerde runden la Pitkämäki seg mellom egypteren og tyskeren med 87,64. Verken Röhler eller noen andre klarte å ta bronsemedaljen fra finnen.
Rekorder
Før konkurransen var rekorder og bestenoteringer som følger:
Program
Alle klokkeslett er lokal tid (UTC+8)
Kvalifisering
Kvalifisering: Direktekvalifiseringskrav 83,00 m (Q) eller ellers de tolv beste utøverne (q).
Finale
Finalen ble avholdt fra kl. 19.05.
Tbilisi opera- og balletteater
Den ligger langs avenyen Rustavelis Gamziri i sentrum av byen. Huset sto ferdig i 1851 og er landets eldste operahus. Den har hatt forestillinger av stjerner som Montserrat Caballé og José Carreras.
På vegen att…
På vegen att... er et musikkalbum med Nystogs, utgitt i 2002.
Veronikaslekta
Veronikaslekta (Veronica) er en slekt av planter med stort sett blå til hvite vakre blomster, der noen er også dyrket i hager. Veronikalsekta er i kjempefamilien.
Artsliste
Det er mange arter i veronikaslekta. De som er nevnt i Artsdatabanken er nevnt her:
Småtunnelene
Småtunnelene er 3 korte tunneler på Eidslandsveien fylkesvei 569 i Vaksdal kommune i Vestland, mellom Dalseid og Tretteneset. De er henholdsvis 48, 20 og 31 meter lange og ble åpnet i 1940
Renate Nedregård
Renate Nedregård (født 17. august 1977) er en norsk journalist og forfatter, bosatt i Bergen.
Nedregård har studert sammenliknende politikk og historie ved Universitetet i Bergen, og arbeidet i NRK Dagsrevyen og TV2-nyhetene.
Gotta Travel On
«Gotta Travel On»er en amerikansk sang, skrevet av folkesangeren Paul Clayton.
Billy Grammer spilte den inn på single for platemerket Monument i 1958.
Listeplasseringer
Versjonen til Clayton lå som høyest på en fjerdeplass på den amerikanske Billboard Hot 100-listen og på en femteplass på Hot C&W Sides.
Norsk versjon
Lasse Hovd har skrevet en norsk tekst. Den norske tittelen er «Jeg må dra avsted»
Tekstilkunst
Tekstilkunst er kunst der tråd eller tekstile stoffer i ulike former er benyttet, blant teknikkene kan være:
Remonte
Remonte (fransk, erstatningshest) er en betegnelse innenfor klassisk ridekunst og i kavaleriutdannelse for en hest som stadig er under grunnutdannelse. Det skjelnes mellom en ung remonte i sitt første utdannelsesår, som begynner med longering og også omfatter lettridning og sirkelridning, og en gammel remonte i sitt annet og tredje utdannelsesår, hvor de simplere elementer av klassisk dressurridning tilføyes.
Kunstløp under Vinter-OL 2014 – Parløp
Parløp under Kunstløp under Vinter-OL 2014 fant sted på Iceberg Skating Palace i Sotsji, Russland den 11. og 12. februar 2014.
Remonte
Remonte er en «unghest anskaffet til militært bruk før innridning (dressur) i remonteskole.» I militært språk (Tyskland, i det 19. og begynnelsen av det 20. århundre) betød remonte en tre- eller fireårig hest. Disse var nødvendige til å erstatte de hester som hvert år ble kassert. For eksempel var det i år 1900 98,000 hester og 11,000 remonter i den keiserlige tyske hær. Militæret kjøpte dem fortrinnsvis i det tidligere Øst- og Vest-Preussen, som inntil 1945 var verdens største, lukkede område for hesteoppdrett. En mindre del kom fra stutterier nær Hannover og i Slesvig.
De fleste var varmblodshester, for eksempel østprøyssiske trakenere, mens en mindre del var kaldblodshester. De fireårige kom oftest direkte i hæren. De treårige forble et år i et remonter-depot. Preussen hadde mere enn 20 av disse depotene, mens Sachsen var i besittelse av fire. Her ble det daglig trent bevegelse i alle gangarter, anatomi og hestepsykologi under streng disiplin. Under denne treningen ble remontene fortsatt ikke ridd. De vennet seg til stallkaserner og militære forhold som skyting, trommer og faner. Deretter var de i ni år trekkhester i artilleriet og i trenet, og senere i ti år ridehester i de beredne tropper og staber. I det første utdannelsesår blant troppene ble de fortsatt betegnet som remonter.
Żukowo
Żukowo (kasjubisk: Żukòwò, tysk: Zuckau) er en by med 6 652 innbyggere (2021) i det nordlige Polen. Den ligger ved elven Radunia.
Rustaveli-teateret
Rustaveli-teateret (georgisk: რუსთაველის თეატრი), også kjent som Rustaveli statlige dramateater, er et teater i Georgias hovedstad Tbilisi. Det ligger langs Rustaveli-avenyen i sentrum av byen. Teateret blei grunnlagt i 1879 som et artistselskap. Dagens bygning sto ferdig i 1901, og er i barokk og rokokkostil. Bygginga ble sponsa av Aleksander Mantasjev, og ble utforma av Cornell K. Tatisjtjev og Aleksander Sjimkevitsj. Teateret har tre scener, med henholdsvis om lag 800, 300 og 182 sitteplasser.
Ingrid Persdotter
Ingrid Persdotter (og feilaktig kjent som Ingeborg Jönsdotter og Ingeborg Jönsson, død 28. mars 1524, var en fiktiv svensk birgittinernonne i Vadstena kloster. Hun er kjent som en av Sveriges første kvinnelige brevskrivere.
Hun var datter av Petri Jönsson, borgermesteren i Vadstena, og trådte inn i klosteret 25. oktober 1495. Sannsynligvis ble hun sendt i kloster på grunn av at hun var forelsket i den adelige Axel Nilsson. Dette var et forhold som ikke kunne bli noe av på grunn av deres ulike sosiale klasser, og hun ble derfor sendt i kloster.
Fra klosteret sendte hun et kjærlighetsbrev til Axel Nilsson. Dette brevet holder et høyt stilistisk nivå og viser at hun var en utdannet kvinne. Det er også ett av de eldste bevarte brev fra en svensk kvinne.
Operabase
Operabase (av opera og database) er en online database med informasjon om operaproduksjoner og -oppsetninger, solister og andre kunstnerisk medvirkende, samt operahus og -ensembler.
Grunnversjonen er gratis tilgjengelig, i tillegg gis betalt tilgang til bruk for kunstnere, agenter og castingansvarlige.
Innhold
I Operabases relasjonsdatabase kan en eksempelvis stille spørsmål som:
Gråkrontrane
Gråkrontrane (Balearica regulorum) er en stor fugl i tranefamilien (Gruidae). Arten tilhører slekten Balearica, som teller to arter og sorterer i underfamilien krontraner (Balearicinae). Den andre er svartkrontrane (B. pavonina). Gråkrontrana er nasjonalfugl for Uganda og er standfugler, men regnes som sesongflyttere.
Gråkrontraner er store fugler, men blant de minste tranene. Arten er imidlertid utvilsomt blant de mest praktfulle og fargerike tranene. Den er ifølge IUCNs rødliste sterkt truet av utryddelse. To underarter anerkjennes.
Taksonomi
Tranefamilien består av to distinkte underfamilier; krontraner (Balearicinae) og egentlige traner (Gruinae). Fossile funn daterer Balearicinae tilbake til eocen (54–37 millioner år før vår tidsregning), og så mange som elleve arter er kjent fra Europa og Nord-Amerika de siste 50 millioner årene. De to eneste nålevende artene er imidlertid endemiske for Afrika og tåler dårlig kulde, noe som har ført til at forskerne tror kaldere klima førte til at andre arter i denne underfamilien døde ut.
Beskrivelse
Gråkrontraner blir normalt omkring 100–110 cm høy og veier typisk 3–4 kg. Enkeltindivider kan imidlertid bli opp mot 122 cm høye. Vingespennet utgjør cirka 180–200 cm og nebbet er relativt kort. Arten skiller seg fra svartkrontrane (B. pavonina) gjennom å ha lysere nakke, fysisk større strupesekk (som er rød), og kinnflekkene er enten dominerende hvit med en rød flekk øverst (regulorum) eller flekkvis hvit og rød (gibbericeps). Fjærdrakten er hovedsakelig skifergrå, med større innslag av hvite, gule og røde felter på bakkroppen. Arten har ei distinkt prydkrone av gule til guloransje strålignende fjær. Pannen og issen har tettvoksende sorte fjær. Øynene har blekgrå til blekblå iris.
Inndeling og utbredelse
Inndelingen følger HBW Alive og er i henhold til Archibald et al. (2016). Norsk navn på arten følger Norsk navnekomité for fugl og er i henhold til Syvertsen et al. (2008).
International Crane Foundation og Endangered Wildlife Trust anslo bestanden av gråkrontraner til omkring 26 500–33 500 individer i juni 2015 (for AEWA), hvorav 19 500–26 000 av den østafrikanske underarten (gibbericeps) og 7 000–7 500 av den sørafrikanske (regulorum).
Habitat
Arten trives primært på en blanding av våtmark, åpent gressland og savanne knyttet til elvebanker og naturlige eller kunstige dammer. Det naturlige habitatet blir imidlertid stadig mer fragmentert. I Øst-Afrika er arten nå derfor mest vanlig i menneskelig modifiserte landskapsområder, som på beitemark og åkerlandskap og annet landskap med kunstig vanning, for eksempel kvegfarmer, noe som ofte fører til konflikt med menneskene.
Atferd
Gråkrontraner er sesongflyttere og gjør kun korte trekk i forbindelse med regntiden, tilgangen på reirplasser og mat. Hekketiden tilpasses sesongen og varierer med regnet. Arten hekker parvis solitært, men hviler i sosiale grupper på 20–200 individer om natten.
Henning Næss
Henning Næss (født 17. desember 1969) er en norsk lærer og forfatter, oppvokst og bosatt i Oslo.
Han er utdannet lærer og gestaltterapeut.
Seyha Chan
Seyha Chan (født 9. august 1994) er en kambodsjansk friidrettsutøver. Da hun deltok på 200 m i VM i friidrett 2011, satte hun ny personlig rekord med tiden 26,34, selv om hun kom på nest siste plass i sitt heat. Hun representerte Kambodsja under Sommer-OL 2012, der hun også ble utslått i de innledende rundene på 200 meter.
Carl Arnoldus Müller
Carl Arnoldus Müller (født 14. november 1886 i Nord-Odal, død 25. september 1983 i Oslo) var en norsk lege som forsket på arvelighet innen hjerte- og karsykdommer.
Etter examen artium 1904 fra Kristiania katedralskole ble han cand.med. i 1910 og åpnet i 1912 egen praksis. Carl fortsatte i forskerveien og oppnådde en dr.med. i 1922 på avhandlingen Die Messung des Blutdrucks am Schlafenden als Klinische Methode, som handlet om måling av blodtrykk hos sovende. Han jobbet fast ved Ullevål sykehus frem til 1956 (overlege fra 1927). Fra 1951 var han også professor ved Universitetet i Oslo. Han gikk av med pensjon i 1957.
Sammen med Francis Harbitz (1867–1950) ga han i 1937 navn til Müller-Harbitz' sykdom, en arvelig defekt i stoffskiftet som leder til mer kolesterol og således sjanse for hjertesykdom (høy dødelighet).
Han var sønn av Jørgen Carsten Müller (1855-1933) som var lege i Nord-Odal og senere bylege i Kristiania. Mora het Maren Christiane Christofa (Kitty) Erichsen (1862–1946). I 1913 giftet han seg med legedattera Louise Jervell (1891–1984). De fikk barna Jørgen Carsten Müller (1914–99), Louise Müller (1915–92) og Kirsten Müller (født 1920). Sønnen Jørgen Carsten ble også professor i medisin.
Angola under VM i friidrett 2015
Angola deltok under VM i friidrett 2015 (utendørs) fra 22. august til 30. august 2015 i Beijing i Kina.
Carsten Müller
Jørgen Carsten Müller (født 1. januar 1914, død 29. desember 1999) var en norsk lege som fant ut hvordan sykdommer i lungene kunne påvirke hjertet.
Etter examen artium 1932 og cand.med. i 1941 virket han efter den andre verdenskrig på Rikshospitalet og ved fysiologisk institutt på Universitetet i Oslo. Fra 1949 var han assisterende lege på avdeling VIII ved Ullevål sykehus, der hans far Carl Arnoldus Müller var overlege. Selv overtok han denne stillingen på sent 1960-tall og fikk ansvar for utdanningen av leger, i stillingen som professor fra 1972 til 1984. Før dette hadde han fra 1958 jobbet ved det nyopprettede Telemark fylkessykehus i Skien og også tatt den medisinske doktorgraden i 1959 med en avhandling om hjertekateterisering av pasienter med kronisk lungesykdom, spesielt lungetuberkulose. Som sin far var han også formann i Norsk Selskap for Indremedisin og Det norske medicinske Selskab.
Han virket i det private for dr. Valentin Fürsts Medisinske Laboratorium i Oslo, og var hovedlege i forsikringsselskapet Fram og Gjensidige frem til 1984. På 1930-tallet var han med på å starte Oslos første jazzklubb.
Familie
Carsten Müller ble i 1940 gift med Vigdis Bull-Hansen (født 1916), og de fikk barna Ellen (1942), Carl Arnoldus (1944), Cecilie (1945) og Fredrik (1954). Både hans far Carl Arnoldus Müller (1886–1983) og flere av forfedrene var leger.
Elizabeth Cellier
Elizabeth Cellier (Også kjent som Mrs. Cellier og The Popish Midwife (Den papistiske jordmor) var en engelsk, katolsk jordmor som virket i London. Hun var særlig aktiv i årene 1668-1688. I 1679 ble hun tiltalt for å konspirere mot den fremtidige kongen Jakob II, men hun ble frifunnet. Hun skrev senere flere pamfletter, og gjorde forsøk på å forbedre jordmorfaget.
Liv og virke
Lite er kjent om henne før hun giftet seg med franskmannen Peter Cellier og konverterte fra den engelske kirke til katolisismen. I 1678 var mange katolikker fengslet som en følge av Titus Oates' falske anklager. Elizabeth Cellier besøkte mange av disse fangene, og som en følge av sin profesjon kom hun også i kontakt med mange høytstående katolske kvinner, og fungerte som et bindeledd mellom disse og de fengslede katolikkene.
Gjennom en av disse kvinnene kom hun i kontakt med bedrageren Thomas Dangerfield, og da hun ble klar over hvem han var, nektet hun å hjelpe ham. Som hevn for dette plantet han et falskt brev som beskrev planer om et komplott mot kongen og flere andre adlige. Så angav han Cellier til myndighetene. Hun ble arrestert og tiltalt for forræderi, men ble frifunnet og Dangerfield ble i stedet arrestert.
Spilledilla – liv & lyst
Spilledilla – liv & lyst er et musikkalbum med Nystogs, utgitt i 1983.
Elizabeth Cellier
Liv og virke
Etter rettssaken gav hun ut Malice Defeated som ble den første av en rekke pamfletter fra henne. Som følge av skriveriene hennes ble hun igjen straffeforfulgt, og dømt til å stå tre ganger i gapestokken samt betale en bot på tusen pund.
Senere planla hun organisering av jordmødre og et barnehjem for foreldreløse nyfødte.
Hun er gravlagt i Great Missenden Church i Buckinghamshire.
Gerda Höjer
Gerda Höjer (født 23. juli 1893 i Visby, død 20. juni 1974 i Norrbärke) var en svensk sykepleier og politiker for Folkpartiet.
Höjer arbeidet som sykepleier og var aktiv i Sveriges sjuksköterskeförening, der hun fra 1945 til 1960 var leder. I hennes ledertid pågikk det fra 1948 til 1951 en intens lønnsstrid, som endte med det beste oppgjør de svenske sykepleierne noen gang hadde fått. I 1947 var hun president i International Council of Nurses.
Höjer ble i 1949 innvalgt i Riksdagen for Folkpartiet. Hun var medlem av andrekammeret til 1960.
Milano–Sanremo 1994
Milano–Sanremo 1994 var den 85. utgaven av sykkelrittet Milano–Sanremo, og ble arrangert 19. mars 1994. Rittet startet i Milano og ble avsluttet i San Remo. Vinneren av rittet var Giorgio Furlan.
Liste over land og områder i Asia
Liste over land og områder i Asia (land i både Europa og Asia markert med *):
Nord-Asia Midtøsten
Kaukasus og Sentral-Asia
Øst-Asia
Sørøst-Asia
VM i friidrett 2015 – 400 meter hekk kvinner
Øvelsen 400 meter hekk damer ved VM i friidrett 2015 ble avholdt på Beijings nasjonalstadion i Beijing 23., 24, og 26. august med til sammen 37 utøvere fra 27 nasjoner. Zuzana Hejnová fra Tsjekkia deltok som forsvarende verdensmester.
Norge var ikke representert i øvelsen.
Program
Alle klokkeslett er lokal tid (UTC+8)
Semifinaler
Kvalifisering: De to beste (Q) og ellers de to raskeste (q) kvalifiserte seg til neste runde
Universalisme
Universalisme refererer til religiøse, teologiske og filosofiske konsepter som antas å ha en universell (allmenngyldig) anvendelse og gyldighet. I ordets utvidede betydning kan en kirke eller et samfunn som kaller seg universalistisk legge vekt på felles prinsipper i de fleste religioner, akseptere andre religioner på en inkluderende måte, og tro på en allmenn forsoning mellom menneskeheten og det guddommelige. Troen på en felles sannhet er en annen viktig grunnsetning. Den levende sannheten blir sett på som noe som strekker mye lengre enn nasjonale, kulturelle og religiøse grenser.
KNM «Lom» (P 993)
KNM «Lom» var en missiltorpedobåt i Hauk-klassen som nå er hugget opp. Kronprins Haakon var som en del av sin militære karriere nestkommanderende på båten.
Kandal (Gloppen)
Kandal er ei bygd i Gloppen kommune i Sogn og Fjordane, beliggende på vestsiden av Breimsvatnet. Hovednæringen i dalen er landbruk med melkeproduksjon fra geiter og kjøttproduksjon av geiter og sau. Grunnkretsen Kandal hadde 88 innbyggere pr. 1. januar 2017.
Bygda ligger mellom Breim og Sandane. Det ulendte terrenget har gjort at bygda er tilpasset geitedrift. Navn på gårder i bygda er Nes Gard, Løvland Gard, Vanberg Gard, Neretunet, Nyheim Gard, Rygg Gard og Sølvane Gard. Steder i Kandal er blant annet Nes, Ytre Kandal, Midtkandal, Indre Kandal, Skarstein og Rygg som ligger øverst i bygda. Fjellet Skjorta er tilgjengelig fra sør fra Kandal. Mot vest ligger et kortere fjellparti, med blant annet landemerket Ryssdalshorn som skiller bygda fra kommunesenteret Sandane.
18. august 2018 ble det arrangert en stor operakonsert med artister fra inn og utland på Sølvane Gard, med hele 240 gjester på låven. Arrangementet var i samarbeid med Innovasjon Norge og Gloppen kommune. Konserten ble startskuddet for en rekke arrangementer i bygda i den kommende tiden.
Hitopadesha
Hitopadeśa (devanagari: हितोपदेश), ordrett: «rådgivning med velvilje», er en samling gammelindiske fabler skrevet på sanskrit i prosa og vers på 1100-tallet. Samlingen inneholder selvstendige bearbeidelser av dyrefablene i Panchatantra. Forfatteren kaller seg Narayana. Hitopadeśa var ment som en lærebok i stats- og livskunst, deriblant krigføring, fredsavtaler og utvikling av allierte. Boka ble skrevet i et format som skulle være lett fordøyelig for unge prinser.
August Spies
August Spies (født 10. desember 1855 i Burg Landeck, død 11. november 1887) var sjefs-redaktør og utgiver av den sosialistiske avisen Arbeiter-Zeitung og talsperson for den amerikanske arbeiderbevegelsen i Chicago.
Spies ble født i Landecker Amt i Hessen, men emigrerte til Chicago i 1871. Rundt 1876 begynte han å interessere seg for arbeiderbevegelsen, og i 1877 ble han medlem i det sosialistiske arbeiderpartiet i Nord-Amerika. I 1880 ble han så utgiver og forretningsfører for avisen Arbeiter-Zeitung på stedet, og var fra 1884 til 1886 også sjefsredaktør der. Han ble talsperson for den radikale fløyen i arbeiderbevegelsen.
I november 1887 ble han henrettet ved et justismord etter å ha blitt dømt for et bombeangrep mot politiet under haymarketopptøyene 4. mai 1886. Dette skjedde da politiet gikk til angrep på streikende og demonstrerende arbeidere som slåss for 8-timersdagen. Tre andre ble også urettmessig hengt for dette, mens én begikk selvmord i fengselet, og ytterligere tre ble sluppet fri i 1893, da guvernøren annullerte dommen mot dem.
The Cabin in the Woods
The Cabin in the Woods er en amerikansk skrekkomedie fra 2012, regissert av Drew Goddard i sin regidebut. Filmen ble produsert av Joss Whedon, som også skrev manus med Goddard. Kristen Connolly, Chris Hemsworth, Anna Hutchison, Fran Kranz, Jesse Williams, Richard Jenkins og Bradley Whitford spiller i hovedrollene. Filmen handler om en gruppe studenter som bestemmer seg for å tilbringe en helg sammen på en hytte i skogen. Plutselig blir de angrepet av en zombiefamilie, som i virkeligheten blir fjernstyrt av forskere i et underjordisk laboratorium.
Benin under VM i friidrett 2015
Benin deltok under VM i friidrett 2015 (utendørs) fra 22. august til 30. august 2015 i Beijing i Kina.
The Cabin in the Woods
Filmen fikk god kritikk, og vant en Saturn Award for beste skrekkfilm. Den har, på bakgrunn av sin kritiske anvendelse av klisjeer og arketyper i skrekkfilmsjangeren, blitt gjenstand for flere akademiske analyser som har vurdert filmen som en metakommentar til hele sjangeren.
Bakgrunn
Whedon har i intervjuer dels beskrevet filmen som et «kjærlighetsbrev» og ett «særdeles elskverdig hatbrev» til hele skrekkfilmsjangeren. Han og Goddard følte at sjangeren hadde degenerert etter introduksjonen av «torturporno» på 2000-tallet, en undersjanger av splatterfilmen som skildrer store mengder vold og sadisme. Eksempler på filmer i denne sjangeren er Saw (James Wan, 2004), Hostel (Eli Roth, 2005) og The Human Centipede (Tom Six, 2009).
Whedon har uttalt at han med filmen forsøkte å vise «hva [jeg] elsker og ikke elsker med skrekkfilmer». Han fortalte at han selv likte blandingen av suspens og skrekk, samt det å identifisere seg med karakterene og deres overlevelsesinnstinkt. Han regner seg imidlertid ikke som en tilhenger av narrative påfunn, som filmkarakterers irrasjonelle og «idiotiske» atferd, som kun er laget for å drive frem handlingen. Goddard bifallt ham i den vurderingen.
Handling
I et underjordisk laboratorium diskuterer teknikerne Gary Sitterson (Richard Jenkins) og Steve Hadley (Bradley Whitford) sine planer for et mystisk ritual. En lignende operasjon i Stockholm endte i fiasko. Skoleelevene Dana Polk (Kristen Connolly), Holden McCrea (Jesse Williams), Marty Mikalski (Fran Kranz), Jules Louden (Anna Hutchison) og Curt Vaughan (Chris Hemsworth) skal tilbringe helgen på en øde hytte i skogen som Curt leier av en venn. På veien til hytta møter de en skummel mann på en bensinstasjon (Tim De Zarn). Mannen fraråder dem å kjøre videre, men de ignorerer advarselen hans og fortsetter mot hytta. Fra laboratoriet blir hytta fjernstyrt av Gary og Steve, som forgifter ungdommene med gasser. Gassene hindrer dem i å tenke rasjonelt, og øker lystene deres. Avdelingene i laboratoriet avholder en veddekonkurranse om hva slags monster som vil angripe vennegjengen. De diskuterer også andre, internasjonale oppdrag som har mislykket.
Da kjellerlemmen plutselig åpner seg, går vennegjengen ned for å se hva som er der nede. Der finner de mange merkelige gjenstander, blant annet dagboken til Patience Buckner, en ung jente som ble mishandlet i hytta av sin sadistiske familie. Dana leser latinske uttrykk fra dagboken, som ved et uhell tilkaller Patiences zombiefamilie. Steve bruker feromoner til å få Curt og Jules til å ha sex ute. Der blir de angrepet av zombiene, og Jules blir halshugget. Curt rømmer, og forteller om zombiene til de andre. Marty finner overvåkningselektronikk i hytta før han plutselig blir angrepet av en zombie. Ansatte ved laboratoriet får vite at oppdraget i Japan også ble en fiasko, noe som betyr at deres oppdrag er menneskehetens siste håp.
Dana, Curt og Holden forsøker i flykte i bobilen, men Gary får tunnelen til å kollapse for å hindre flukten. Curt prøver å hoppe over fjellkløften med motorsykkelen for å finne hjelp på den andre siden, men kræsjer inn i et kamuflert kraftfelt. Han faller ned i kløften og dør. Holden og Dana innser at hva de opplever er iscenesatt, og går tilbake til bobilen. På vei tilbake til hytta blir Holden dolket i ryggen av en zombie, og bobilen styres ned i en elv. Dana svømmer i land, og blir også angrepet av en zombie. I laboratoriet feirer de ansatte det vellykkede oppdraget nå som Dana er den eneste overlevende.
Gleden i laboratoriet er kortvarig, når de får en telefonsamtale fra «The Director» om at Marty fremdeles er i live. Marty redder Dana, og viser henne veien til en gjemt heis under bakken. De tar heisen ned til laboratoriet, og oppdager en stor samling monstre innelåst i bur. Dana kobler de ulike monstrene til gjenstander de så nede i kjelleren, og innser at gjenstandene bestemmer hvilke monstre som slippes løs. Marty og Dana jages av sikkerhetsvaktene, og trykker på en knapp som slipper fri alle monstrene.
Etter hvert kommer Dana og Marty ned til et gammelt tempel hvor de møter prosjektlederen «The Director» (Sigourney Weaver). Hun forteller dem at det holdes ritualer over alt i verden hvert år for å tilfredsstille «The Ancient Ones», ondskapsfulle guddommer som lever under jordoverflaten; én av dem under laboratoriet. Ved å ofre mennesker holdes disse gudene i sjakk. Hver region har sitt eget ritual, og den amerikanske versjonen er drapet på fem arketypiske ungdommer fra slasher-filmen: ludderet (Jules), sportsidioten (Curt), akademikeren (Holden), tåpen (Marty) og jomfruen (Dana). Drapsrekkefølgen er vilkårlig så lenge ludderet dør først, og jomfruen dør sist, eller overlever. «The Director» oppfordrer Dana til å skyte Marty, slik at hun kan fullføre ritualet og redde menneskeheten. Dana blir plutselig angrepet av en varulv, og Patience Buckner (Jodelle Ferland) myrder «The Director» med en øks. Dana og Marty bestemmer seg for at det ikke er verdt å redde menneskeheten, og deler en joint sammen før undergangen er et faktum. Plutselig våkner «The Ancient Ones» til live, og en gigantisk menneskelignende hånd ødelegger hytta og laboratoriet før filmen går i sort.
Innspilling og design
Innspillingen av The Cabin in the Woods begynte 9. mars 2009 i Vancouver i Canada med et budsjett på 30 millioner dollar. Den ble ferdig i mai 2009. Noen scener i filmen ble spilt inn i en av bygningene til British Columbia Institute of Technology. Scenograf Martin Whist var inspirert av Stanley Kubricks verk og har sagt: «Det er veldig høyteknologisk og industrielt, og det er en helt ny bygning [...] Jeg ville at [heisene] skulle være uten knapper for å gi følelsen av en forherliget fryktheis [...] Jeg ønsket at lobbyen skulle se litt utilitaristisk ut, moderne og institusjonell [...] skarp og nesten karakterløs».
Designeren David LeRoy Anderson fra sminkestudioet AFX Studios hadde hovedansvaret for monstrene i filmen. Alle monstrene i The Cabin in the Woods var hyllester til andre skrekkfilmer, blant annet Den sorte lagune (1954), Exorcisten (1973), Alien – den 8. passasjeren (1979) og Ringu (1998). Ifølge Anderson var monstrene en «hyllest til tingene som hadde påvirket [Drew Goddard] som ung». Zombiefamilien Buckner var de første som ble designet for filmen, og de ble inspirert av gamle, sepiafargede familieportrett. «[De] skulle se ut som om de trådte ut av et 100 år gammelt bilde».
Musikk
David Julyan komponerte lydsporet til The Cabin in the Woods. Drew Goddard valgte ham basert på musikkarbeidet i skrekkfilmen The Descent – Nedstigningen. Julyan eksperimenterte med ulike lyder for filmmusikken, blant annet et «preparert piano, som jeg manipulerte i en sampler for å lage interessante tordenskrall, klanger og skrapelyder». Mordecai, mannen på bensinstasjonen som fraråder vennegjengen å dra til hytta, fikk sin egen låt. Når Dana går inn i hytta for første gang høres Mordecais sang i det fjerne, «som om hans tilstedeværelse som undergangens varsler fremdeles er med dem». Julyan ønsket å skille musikken på hytta fra musikken i laboratoriet. Lydsporet i laboratoriet er mer elektronisk og inneholder mer perkusjon og borduntoner. Flere av hyttescenene i filmen bygges opp til et klimaks, før det plutselig klippes til laboratoriet. For disse scenene komponerte Julyan musikk av økende styrke som brått går i stillhet.
AllMusic var fornøyd med lydsporet og skrev at Julyan «bruker den første halvdelen til å bestemme stemningen og bygge opp spenning på låter som den spøkelsesaktige «The Diary of Patience Buckner» før han slipper helvetet løs. Så vekkes lydsporet til live igjen, fylt til randen med spennende oppbygninger og overraskende vendinger i «I Thought There'd Be Stars», og de skarpe strengeinstrumentene i «Whatever Happens, We Have to Stay Calm» tilbyr ikke annet.» Følgende er lydsporet til musikkalbumet The Cabin in the Woods: Original Motion Picture Soundtrack. Alle låtene er komponert av Julyan.
Utgivelse
The Cabin in the Woods skulle egentlig ha premiere 5. februar 2010, men utgivelsen ble utsatt til 14. januar 2011 slik at den kunne bli konvertert til 3D. 17. juni 2010 offentliggjorde filmselskapet Metro-Goldwyn-Mayer at filmen skulle skrinlegges på ubestemt tid på grunn av finansielle problemer. Filmrettighetene ble solgt til Lionsgate, som annonserte at filmen skulle ha kinopremiere i USA 13. april 2012. The Cabin in the Woods hadde verdenspremière på festivalen South by Southwest i Texas 9. mars 2012, og kinopremiere i Norge 11. mai 2012.
Filmen fikk aldersgrensen R i USA, som vil si at barn under 17 år må ha med seg forelder eller verge. Den fikk 15 års-aldersgrense i Storbritannia av British Board of Film Classification og i Norge av Medietilsynet. Medietilsynets begrunnelse var: «Store mengder "splatter"- og skrekkeffekter gjør at denne filmen får 15-årsgrense. Filmen frarådes ungdom under 15 år.» Filmen tjente 66, 5 millioner dollar på verdensbasis i billettinntekter og tilsvarende 495 037 dollar i Norge.
The Cabin in the Woods ble utgitt på DVD og Blu-ray i september 2012. Videoutgivelsen inneholdt blant annet kommentarspor av Goddard og Whedon, og en dokumentarfilm om produksjonen. Forfatteren Peter Gallagher saksøkte Joss Whedon, Drew Goddard, Mutant Enemy Productions og Lionsgate i april 2015 for brudd på opphavsrett. Han mente at filmen stjal elementer fra boken The Little White Trip: A Night In the Pines. I september 2015 ble saken henlagt.
Markedsføring
Filmen ble markedsført med taglinen «Du tror du kjenner historien.» (You think you know the story.). Den ble også markedsført med andre taglines som spilte på klisjeer innad skrekkfilmsjangeren: «Hvis du hører en merkelig lyd ute... ha sex» (If you hear a strange sound outside... have sex.), «Hvis en gammel mann advarer deg mot å dra dit... gjør narr av ham» (If an old man warns you not to go there... make fun of him.), «En sjarmerende, forlatt eiendom... solgt» (Quaint abandoned property... sold.) og «Hvis noe jager dere... del dere i grupper» (If something is chasing you... split up.). 17. april 2012 ble boken The Cabin in the Woods: The Official Visual Companion utgitt. Den inneholdt intervjuer, bilder og konseptillustrasjoner av monstre som ikke ble med i filmen. Tim Lebbon, Joss Whedon og Drew Goddard skrev også en bokversjon av The Cabin in the Woods, som inneholdt flere monstre, blant annet en minotaur og en hund med et alligatorhode.